Document ID: /roh_data/filtered/Laws_Ilanz.jsonl.gz/128

2/1

	

Incumbensa Gian Marco Bianchi, Glion, e consutsignaders, per l'examinaziun ed adattaziun dalla finanziaziun dil bogn aviert Ilanz/Glion

(Consutsignaders: Remo Bearth, Sevgein; Ivo Capaul, Rueun; Jan Berni, Castrisch; Flavio Elvedi, Glion; Daniel Candinas, Rueun; Tarcisi Cavigelli, Siat; Christian Caduff, Glion; Manuel Montalta, Glion; Jeannette Dalbert, Luven; Marcus Camenisch, Pitasch; Julian Bertogg, Castrisch; Anna Gschwend Malin, Sevgein; Ivo Frei, Glion; Bruno Caderas, Ladir; Anita Caduff, Glion; Gierina Gabriel, Glion; Mathilda Derungs, Glion)

Inoltrau alla sesida dil parlament communal dils 13 da settember 2023.

Incumbensa (text original per tudestg):

Ausgehend davon, dass:

•	das Freibad llanz sowohl in der Gemeinde als auch in der gesamten Region und darüber hinaus von zentraler Bedeutung ist

•	es in den Sommermonaten Besucher aus weiter entfernten Gemeinden, einschliesslich Chur, anzieht

•	das Freibad einen bedeutenden Beitrag zum Tourismus in der Region leistet

in der Feststellung, dass:

•	die finanziellen Beiträge der umliegenden Gemeinden und Institutionen, wie beispielsweise Surselva Tourismus, nicht ausreichend den Stellenwert des Freibades widerspiegeln

fordert den Vorstand auf:

•	Eine umfassende Prüfung der aktuellen Beiträge und Finanzierungsoptionen für das Freibad llanz durchzuführen.

•	Bei Feststellung ungenutzter oder unzureichender Finanzierungspotenziale, Verhandlungen mit den beteiligten Parteien und Stakeholdern aufzunehmen.

•	Konzepte zur Monetarisierung, einschliesslich möglicher Vergünstigungen für Einheimische aus Drittgemeinden, zu überprüfen und gegebenenfalls vorzuschlagen.
(Beispielsweise: Einheimisch llanz Glion / Einheimisch Kooperationsgemeinden / Voller Tarif)

Motivaziun (text original per tudestg):

Das Freibad Ilanz ist mehr als nur ein Erholungsort. Es dient als sozialer Knotenpunkt, touristische Attraktion und Wirtschaftstreiber für unsere Region. Während es Besucher aus entfernten Gemeinden anzieht und den regionalen Tourismus ankurbelt, reflektiert die aktuelle Finanzierungsstruktur nicht seinen wahren Wert.

Die angemessene Finanzierung des Freibades ist entscheidend für dessen langfristigen Erhalt, Betrieb und Weiterentwicklung. Mögliche (innovative) Finanzierungskonzepte könnten zusätzliche Einnahmequellen erschliessen und bestehende Finanzierungskonzepte sind in Anbetracht des Stellenwerts des Freibads und dessen Kosten nicht angemessen.

Es ist daher von höchster Bedeutung, die derzeitige Finanzierung zu überprüfen und sicherzustellen, dass das Freibad Ilanz auch in Zukunft eine zentrale Rolle in unserer Gemeinde spielen kann, Das Freibad steht immer wieder in der Diskussion wegen der erzielten Defizite. Das primäre Ziel dieses Auftrags ist die Verbesserung der Situation, ohne Anspruch auf einen kostendeckenden Betrieb des Freibads.

Risposta dalla suprastonza communala

La suprastonza communala va d'accord cun ils sutsignaders dall'incumbensa ch'il bogn aviert Ilanz/Glion a Glion ei dapli che mo in liug da recreaziun. El ei l'attracziun turistica dalla vischnaunca Ilanz/Glion, denton era in liug da sentupada per biars indigens.

Svilup dallas finanzas dil bogn aviert Ilanz/Glion

Ella tabella e grafica cheu sutvart ein ils deficits ed ils recavs structurai tenor las entradas, tenor la sviulta dil kiosc/ustria e tenor la sviulta totala dils onns 2012 entochen 2024.

Illustraziun 1: Statistica e grafica ein vegnidas fatgas dalla partiziun finanzas dalla vischnaunca Ilanz/Glion.

Explicaziuns tier la tabella e grafica:

Ils onns 2012 e 2013 serefereschan al temps avon la fusiun. Possesur dil bogn aviert Ilanz/Glion era da gliez temps il marcau da Glion.

Ils onns 2014 und 2015 era il bogn aviert aunc buca colligiaus cun la centrala da scaldar a distanza dall'ewz, l'aua dil bogn vegneva aunc buca scaldada. Las uras d'avertura eran corrispundentamein pli cuortas.

La colligiaziun dil bogn aviert cun la centrala da scaldar a distanza ha caschunau naven digl onn 2016 in surpli d'extradas annual da rodund CHF 30'000.00 e las pli liungas uras d'avertura pli aults cuosts da paga da rodund CHF 20'000.00.

Ils onns 2017 entochen 2019 eran marcai dalla stad da record 2018, nua ch'ei ha dau in niev record da 41'000 entradas el bogn aviert.

Naven digl onn 2018 ei il quen intern d'aua ed aua piarsa cun la summa da rodund CHF 50'000.00 vegnius engrevgiaus alla funcziun bogn aviert ed accumulaus alla funcziun d'aua e d'aua piarsa. Avon ei quella repartiziun da cuosts interns buca succedida.

Ils dus onns 2020 e 2021 ein stai caracterisai dalla pandemia ed aschia era d'in temps difficil da fatschenta.

Igl onn 2022 cun quasi 43'000 entradas vala actualmein sco onn da record absolut ella historia dil bogn aviert Ilanz/Glion.

La differenza dentar il deficit digl onn 2022 (CHF 178'346.00) ed il deficit digl onn 2023 (CHF 343'067.00) importa rodund CHF 165'000.00. Ils motivs principals ein:

		Pli aults cuosts da paga: 2.7 % carischia ed alzament da paga	CHF	25'000.00

		Pli aults cuosts d'energia sil marcau liber	CHF	47'000.00

		Introducziun concept d'autocontrolla (part dil QM) per il bogn aviert	CHF	20'000.00

		Sanaziun dallas gardarobas (Sika)	CHF	17'000.00

		Differenza scuntradas internas	CHF	33'000.00

		Total	CHF	142'000.00

Per capir meglier ils motivs dil deficit annual ei il resultat final dils onns 2021, 2022, 2023 e 2024 vegnius classificaus tenor las funcziuns ustria/kiosc e bogn aviert. Nua ch'igl ei buca pusseivel da reparter claramein ein las expensas vegnidas repartgidas en pertschien aschi realistic sco pusseivel.

Deficit

entir menaschi

bogn aviert

ustria/kiosc

Quen annual 2021

	CHF	309'014

	CHF	196'691

	CHF	112'323

100 %

64 %

36 %

Quen annual 2022

	CHF	178'345

	CHF	108'894

	CHF	69'451

100 %

61 %

39 %

Quen annual 2023

	CHF	343'067

	CHF	212'567

	CHF	144'513

100 %

58 %

42 %

Quen annual 2024

(cefras provisoricas)

	CHF	230'000

100 %

	CHF	141'000

61 %

	CHF	89'000

39 %

Illustraziun 2: Tabella davart ils deficits dil bogn aviert Ilanz/Glion fatga dalla partiziun finanzas dalla vischnaunca Ilanz/Glion.

Enconuschientschas ord il studi dallas cefras dils davos quater onns:

Perfin en in onn da record (onn 2022) fa l'ustria ina sperdita da rodund CHF 70'000.00 en quater meins (miez matg entochen miez settember).

Las entradas dallas taxas da hosps dalla Surselva Turissem SA e las cartas da hosps dallas vischnauncas da Schluein e Sagogn han saviu vegnir augmentadas – sco ins sa veser ella tabella cheu sutvart. Entochen la fin digl onn 2021 era ina pauschala annuala da CHF 7'000.00 fixada cun la Surselva Turissem SA. Naven digl onn 2023 vegn buca pli scuntrau pauschal cun ils pertuccai denton en moda effectiva tenor las entradas effectivas.

Summa en CHF

2020

2021

2022

2023

2024

Sviulta Surselva Turissem SA

7'000

7'000

10'000

16'136

20'263

Schluein cun carta da hosps

1'611

1'922

2'485

2'548

2'500

Sagogn cun carta da hosps

0

627

2'617

2'998

3'000

Total

8'611

9'549

15'102

21'682

25'763

Sviulta totala entradas

160'887

148'139

214'609

210'532

212'000

Cumpart cun cartas da hosps en %

5.4 %

6.4 %

7.0 %

10.3 %

12.2 %

Illustraziun 3: Tabella fatga dalla partiziun finanzas dalla vischnaunca Ilanz/Glion.

En vesta al deficit annual dil bogn aviert Ilanz/Glion da rodund CHF 300'000.00 eis ei raschuneivel da pretender dils hosps d'ordeifer dapli daners per l'entrada.

Mesiras per megliurar la situaziun finanziala dil bogn aviert Ilanz/Glion

Margis, ils 13 da fevrer 2024, ha ina sesida cun hosps da tschep dil bogn aviert Ilanz/Glion ed il president communal sco era cun Rolf Beeli, menader finanzas, e Marco Casanova, menader menaschis communals, giu liug. Denter auter han ins priu encunter propostas per megliurar e giavischs per la stagiun da stad.

Ils presents eran d'accord ch'ils prezis d'entrada d'abonnaments san vegnir alzai. Oravontut per ils hosps che habiteschan buc ella vischnaunca Ilanz/Glion. Per hosps indigens e d'ordeifer duess ei dar ina clara differenza dils prezis. Ils prezis dall'ustria ein perencunter vegni criticai sco memia aults per famiglias. Plinavon ei vegniu giavischau uras d'avertura pli liungas: arver pli baul per senudaders, serrar pli tard la sera duront la stad aulta. Igl ei era vegniu discutau sche l'ustria savess buca vegnir menada en moda pli rentabla cun affittar a tiarzs e cun in'avertura duront igl entir onn.

Mesiras decididas per la stagiun 2024:

A caschun da sia sesida dils 20 da fevrer 2024 ha la suprastonza communala fixau ils prezis d'abonnament annuals e ha decidiu ina clara graduaziun denter ils prezis per las persunas indigenas e hosps d'ordeifer.

Illustraziun 4: Tabella fatga dalla partiziun finanzas dalla vischnaunca Ilanz/Glion.

Per discargar famiglias cun in pign budget duei in menu da miezgi favoreivel vegnir purschius. Silmeins ina bubronda duei buca custar dapli che CHF 4.00.

Potenzials da finanziaziun /concepts per la monetarisaziun da purschidas supplementaras

A caschun dalla sesida dil fevrer 2024 cun ils hosps da tschep dil bogn aviert ein era pusseivladads per megliurar la situaziun da rendita dil bogn aviert vegnidas discutadas. Tier las mesiras proponidas s'audan las suandontas propostas:

Affittar il menaschi d'ustria a tiarzs e menaschi duront igl entir onn:

In menaschi sur onn dall'ustria fuss colligiaus cun cundiziuns da segirtad. Il menaschi d'ustria stuess vegnir separaus dil bogn cun mesiras da construcziun.

Sco l'illustraziun 2 muossa, ha l'ustria perfin fatg ina sperdita en in onn da record (onn 2022). Ei vegn pia era ad esser grev per persunas tiarzas interessadas da menar l'ustria en ina moda che cuviera ils cuosts.

Pli liungs temps d'avertura per igl entir menaschi dil bogn aviert:

Pli liungas uras d'avertura per igl entir menaschi procuran per massivs cuosts supplementars che san buca vegnir responsai en vesta als deficits da menaschi dils davos onns.

Pli liungas uras d'avertura mo per l'ustria pretendan ch'in caubogn sto mintgamai esser presents per motivs da segirtad. L'ustria sa buca vegnir separada dil bogn senza mesiras da construcziun supplementaras (seiv, preit da separaziun, etc.).

Ulteriuras purschidas el bogn aviert:

Tenor il meini dils hosps da tschep duein dapli occurrenzas vegnir organisadas el bogn aviert (sco per exempel grilladas, occurrenzas da sport, concerts, etc.). Tenor sclariments cun la direcziun dil menaschi ein igl onn 2024 32 occurrenzas vegnidas organisadas.

Survesta d'occurrenzas 2024:

10 x Yoga e Pilates

campiunadi dil club da senudar Cuera incl. gentar

aperitiv sentupada da classa

aperitiv + gentar 60avel anniversari

aperitiv dalla vischnaunca Ilanz/Glion per Nina e Joelle (emprendistas el rang)

fiasta d'emprem d'uost cun menaschi da bogn da 24 uras

public viewing cun gentar da fans da Nino Schurter

aperitiv e tscheina Uffeci per la formaziun ed il sport

tscheina per las collaboraturas ed ils collaboraturs dalla vischnaunca Ilanz/Glion

senudar baul ed ensolver per la scola da talents Surselva

gentar team Bike to Work

5 x gentar per ballareit (camp da trenament carschi)

5 gis ballareit (camp da trenament giuvenils)

2 gis turnier da ballareit (giuvenils)

La purschida savess vegnir enrihida cun cuors supplementars (p. ex. cuors d'aquafit, cuors da senudar, etc.). La damonda ei sche talas purschidas purtassen entradas supplementaras remarcablas per il menaschi di bogn aviert. Ils purschiders da cuors luvrassen probablamein strusch sin quen dil bogn aviert. Entradas supplementaras resultassen maximalmein d'eventualas entradas ni visetas ell'ustria supplementaras.

Porscher marketing per interpresas:

La seiv entuorn il bogn aviert savess vegnir messa a disposiziun ad interpresas sco surfatscha da reclama per liung dalla Via Fontanivas e dalla Via Paradiswäldli per in'indemnisaziun annuala.

Fundaziun d'ina uniun da sustegn per il bogn aviert Ilanz/Glion:

L'uniun savess reunir ideas co augmentar l'attractivitad dil bogn. Ella savess formular mesiras per megliurar la situaziun dallas entradas dil bogn aviert, per exempel propostas per events che vegnan menai atras el bogn aviert.

Proposta dalla suprastonza communala

Sebasond sin las explicaziuns precedentas e sin art. 31 e 32 digl uorden parlamentar fa la suprastonza communala la proposta da surdar parzialmein l'incumbensa Bianchi. La suprastonza communala vegn a far ulteriurs sclariments per eruir potenzials da finanziaziun buc utilisai.

	Ilanz/Glion, ils 7 da november 2024	Suprastonza communala Ilanz/Glion

Plazza Cumin 9 | Caum postal 90 | CH-7130 Ilanz | T 081 920 15 15 | info@ilanz-glion.ch | www.ilanz-glion.ch

Plazza Cumin 9 | Caum postal 90 | CH-7130 Ilanz | T 081 920 15 15 | info@ilanz-glion.ch | www.ilanz-glion.ch